google/wiki40b huggingface dataset:
Hujan (kumpulan)

2005: Penubuhan

Kugiran Hujan bermula di laman media sosial Myspace, di mana kebanyakan ahli kumpulan berhubung melaluinya walaupun tidak mengenali sesama mereka pada awal perkenalan namun berkongsi minat yang sama. Noh Salleh memuat naik beberapa demo di Myspace dan mula diterima secara umum.

2006-2009: EP, pengaruh muzik dan jelajah Hujan ke UK

Kumpulan muzik ini lebih suka melabelkan genre yang dibawakan mereka sebagai rock alternatif dan lebih cenderung mendendangkan lagu dalam bahasa Malaysia. Lagu yang boleh dikatakan telah menaikkan nama mereka ialah lagu "Pagi Yang Gelap". Populariti kumpulan ini semakin meningkat setelah single kedua, "Bila Aku Sudah Tiada" mula dimainkan di stesen-stesen radio tempatan, dan mengulangi kejayaan single pertama mereka. Antara artis yang dinyatakan sebagai pengaruh dan ilham kepada mereka ialah The Strokes dan Butterfingers.
Mereka pernah membuat persembahan di United Kingdom melalui Jelajah Hujan ke UK yang bukan sahaja untuk mempromosikan dua buah EP Hujan yang sudah diterbitkan iaitu 1,2,3,Go! dan Check Check Rock Rock malah mereka turut menjual baju T dan lencana istimewa Hujan. Di sana, mereka membuat persembahan di Oxford Bar (Manchester), Zanzibar (Liverpool), Sheffield dan Cardiff.

2009: Mencari Konklusi dan Mencari Konklusi Tour

Pada 2009, mereka melancarkan konsert jelajah Malaysia yang dinamakan "Mencari Konklusi Tour" seiring dengan album Mencari Konklusi yang telah diadakan di seluruh negara. Jelajah itu diakhiri dengan konsert finale di Kuala Lumpur yang mendapat sambutan hangat. Dan mereka juga sekali lagi menjelajah ke Eropah setelah diundang bagi bersama kumpulan rock legenda Malaysia, Search mengadakan konsert di Dublin dan London.

2010: Lonely Soldier Boy

Hujan telah mengeluarkan album ke-3 mereka Lonely Soldier Boy yang dilancarkan pada 25 November 2010. Album ini mendapat sambutan hangat di kalangan peminat muzik tempatan terutamanya peminat tegar mereka sendiri yang digelar RAINGERS.

2012-kini: Sang Enemy, Hujan X Love Me Butch Tour 2013 dan terkini

Hujan tampil dengan penuh kelainan berbanding sebelumnya dengan album Sang Enemy yang memiliki penuh genre Metal dan Hardrock. Bergandingan dengan Love Me Butch, Hujan melangsungkan konsert jelajah mereka pada sekitar Mei-Jun 2013, yang digelar "Hujan X Love Me Butch Tour 2013".
Album kelima Hujan, Jika Sempat dikeluarkan pada April 2016. Kebanyakan lagu di dalam album ini ialah koleksi lagu lama mereka yang tidak pernah dikeluarkan. "Jika Sempat" dan "Kamar Sepi" dikeluarkan sebagai single.
Sukan Asia Tenggara 2007

Persiapan

Pada 24 Februari 2006, Gabenor Wilayah Nakhon Ratchasima bertemu untuk membincangkan jadual Sukan SEA ke-24, dan perkembangan projek di wilayah itu yang menelan kos perbelanjaan US$65 juta bagi pembinaan kompleks sukan. Projek ini diketuai oleh gabenor; Somboon Ngamlak. Akhirnya, gambaran keseluruhan pembinaan kemudahan sukan tersebut dinyatakan dalam satu perjumpaan, dan beliau menyatakan kesemua kemudahan sukan sedia digunakan untuk Sukan SEA 2007.

Galeri

Kemajuan pembinaan sehingga 30 Mei 2007:

Upacara perasmian

Temasya Sukan SEA edisi yang ke-24 ini dibuka secara rasmi di Korat, Thailand. Temasya ini dianggap paling istimewa dalam sejarah enam kali Thailand menjadi tuan rumah kerana temasya dwi-tahunan terbesar di rantau Asia Tenggara itu, kali ini dilangsungkan hampir serentak dengan sambutan Keputeraan Raja Thai Ke-80.
Malah pemilihan Wilayah Nakhon Ratchasima sebagai gelanggang Sukan SEA kali ini khusus dibuat untuk memeriahkan lagi sambutan hari kelahiran Raja Bhumibol Adulyadej, raja paling lama memerintah di dunia.
Walau bagaimanapun, upacara perasmian Sukan SEA edisi 2007 ini tidak dapat disempurnakan oleh Raja Bhumipol sendiri. Sebaliknya, diambilalih oleh Putera Mahkota Maha Vajiralongkorn yang mewakili bapanya yang uzur dan agak keletihan kerana menghadiri aturcara padat sempena sambutan hari lahirnya sebelum upacara perasmian ini menjelang.
Dengan bertemakan ‘Semangat, Setiakawan, dan Perayaan’ serta maskot kucing Siam ‘maeo si sawat’, acara perasmian tetap berlangsung dengan meriah dan penuh warna-warni apabila Stadium Utama Keputeraan Raja Thai Ke-80 yang boleh menempatkan kapasiti 40,000 orang.
Upacara perasmian bermula pukul 6.15 petang (waktu tempatan) dengan persembahan yang bertajuk ‘The Journey of SEA Games to Korat’ mula membuka tirai diikuti empat lagi persembahan kebudayaan menarik yang membabitkan 8,793 pelajar daripada 35 institusi pendidikan di Korat ini.
Antara persembahan tersebut ialah menyanjung pemerintahan Raja Bhumibol, pengkisahan tentang legenda tempat bersejarah Phu Mai Ruin dan pembukaan awal bandar Korat.
Selepas itu, 11 kontinjen negara yang mengambil bahagian pada temasya kali ini mula berarak masuk dengan didahului kontinjen Brunei Darussalam.
Kemuncak kepada upacara perasmian ini pastinya pengumuman pembukaan rasmi oleh Putera Mahkota Maha Vajiralongkorn diikuti upacara menaikkan bendera Persekutuan Sukan SEA (SGF) dan pernyalaan obor sebagai tanda bermulanya temasya secara rasmi.
Dua atlet legenda Thailand iaitu pemenang pingat gangsa acara tinju lelaki Sukan Olimpik Athens 2004, Suriya Prasathinpimai dan atlet angkat berat dan wanita pertama Thailand yang memenangi emas di Sukan Olimpik 2004, Leftenan Udomporn Polsak diberi penghormatan menyalakan obor temasya.
Sebanyak 5,200 atlet daripada 11 buah negara Asia Tenggara mengambil bahagian pada temasya kali ini yang mempertandingkan 43 acara kesemuanya serta menawarkan 475 pingat emas untuk direbut.
Noraini Ahmad

Pengerusi Jawatankuasa Kira-Kira Wang Negara (PAC)

Datuk Dr. Noraini Ahmad dilantik bagi menggantikan Ahli Parlimen Beluran, Datuk Seri Dr. Ronald Kiandee sebagai Pengerusi Jawatankuasa Kira-Kira Wang negara (PAC) Parlimen pada 11 April 2019.
Isu Pengerusi PAC Parlimen menjadi hangat apabila Ronald yang sebelum ini ahli UMNO Sabah bertindak keluar daripada parti dan menyertai Parti Pribumi Bersatu Malaysia (Bersatu) bersama enam lagi wakil rakyat UMNO Sabah.

Kehidupan awal

Beliau dilahirkan pada 7 November 1967 di Batu Pahat, Johor. Beliau mendapat pendidikan Ijazah Sarjana Muda Perdagangan Kuantitatif Analisis dan Kewangan, Universiti Saskatchewan, Kanada dan Sarjana Pentadbiran Perniagaan di Universiti Tun Abdul Razak, Kuala Lumpur.

Politik

Beliau dilantik sebagai Naib Ketua Puteri UMNO, pada awal penubuhan Puteri UMNO dan kemudian dilantik sebagai Ketua Puteri UMNO sejak 2004, menggantikan Datuk Azalina Othman Said yang melepaskan jawatan kerana faktor umur keahlian Puteri UMNO hanya untuk wanita berumur bawah 40 tahun.
Noraini dipilih untuk Parlimen persekutuan pada pilihan raya 2008, menggantikan ahli penyandang UMNO Syed Hood Syed Edros. Pada masa pemilihannya, merupakan ketua Puteri UMNO (sayap pemuda wanita UMNO). Sejurus selepas pilihan raya, beliau dinamakan Timbalan Menteri Sumber Manusia dalam kerajaan Malaysia Abdullah Badawi, tetapi kehilangan jawatan itu pada April 2009 ketika Perdana Menteri Najib Razak menamakan kementerian pertamanya. 2009 juga menyaksikan langkahnya sebagai ketua Puteri UMNO, setelah mencapai had umur untuk menjadi ahli kumpulan.
Dalam pilihan raya umum 2013 Noraini memenangi pemilihan semula ke Parlimen dan dilantik oleh kerajaan sebagai pengerusi Perbadanan Pembangunan Perdagangan Luar Malaysia (Matrade).
Dalam pilihan raya umum 2018 Noraini dipilih semula dalam kerusi parlimen Parit Sulong. Noraini dilantik menjadi Ketua Wanita UMNO bagi penggal 2018-2021 yang baharu.
Kampung Tok Burung

Poskod

Poskod yang digunakan di Kampung Tok Burung, Bachok, Kelantan adalah 16300.
Banjir selatan China 2010

Tindakan

Pasukan bomba dan polis menggunakan bot dan helikopter untuk meninjau dan menyelamatkan penduduk yang terperangkap. Jalan raya dan landasan kereta api turut tergendala. Beberapa penerbangan kapal terbang turut dibatalkan.
Pada 20 Jun 2010, Perdana Menteri Republik Rakyat China Wen Jiabao telah melawat mangsa banjir di kampung Shuangshang di Cangwu, Guangxi Zhuang.
Kampung Gerong

Poskod

Poskod yang digunakan di Kampung Gerong, Wakaf Bharu, Kelantan adalah 16040.
Jason Geria

Pasukan kebangsaan

Jason Geria bermain 1 perlawanan untuk pasukan bola sepak kebangsaan Australia.
Masjid Desa Sawira

Pentadbiran

Masjid Desa Sawira memiliki nombor pendaftaran masjid No Daftar: MY-06-MZS-00147.
Rosmayati Sidik

Pencapaian

Beliau telah tersingkir pada minggu keenam iaitu pada 19 Julai 2003 dalam pertandingan Akademi Fantasia Musim 1. Rosma berjaya menghasilkan sebuah album yang diberi judul Demi Kasih Ini pada tahun 2007. Beliau juga berduet dengan Haziq AF4 untuk lagu Joget Cinta Sakti yang turut dimuatkan dalam album ini.
Khai dan Rosma pernah menyertai pertandingan Sehati Berdansa Musim 2 dan tersingkir pada minggu kesembilan iaitu pada 20 Disember 2008. Mereka telah mewakili badan amal Yayasan Kebajikan Haiwan Kebangsaan Malaysia.
Rosma pernah berduet dengan suami beliau iaitu Khai AF1 untuk lagu Warna Cinta, Hari Raya Bahagia dan yang terbaru untuk lagu Dengan Sekali Lafaz.
Rosma pernah menyanyikan lagu Gembira Di Hari Raya.
Rosma merupakan salah seorang peserta AF Megastar yang diadakan pada tahun 2017.

Projek Lain

Pernah terlibat sama dalam menjayakan Konsert Malam Melayu Klasik yang diadakan pada September 2013.
Beliau pernah dijemput ke program realiti Ketuk-Ketuk Ramadan Episod 22 Siri 5 yang ditayangkan TV1 pada 11 Ogos 2012.
Mary I dari England

Keputeraan dan kerabat diraja

Ratu Mary telah diputerakan pada 18 Februari 1516 di Istana Placentia di Greenwich, London. Baginda merupakan satu-satunya anakanda kepada Raja Henry VIII dengan permaisuri pertama baginda, Permaisuri Catherine, yang masih hidup. Ibu suri baginda telah mengalami banyak keguguran; sebelum keputeraan Ratu Mary, empat kandungan sebelum ini telah lahir mati, seorang puteri dan tiga orang putera yang berumur pendek atau lahir mati, termasuk Henry, Duke dari Cornwall, mendiang paduka kakanda Ratu Mary. Baginda telah dibaptiskan ke dalam kepercayaan Katolik di Gereja Observant Friars di Greenwich tiga hari setelah keputeraan baginda. Ayahanda dan ibunda pembaptisan baginda termasuklah nenda saudara baginda Countess dari Devon, Lord Canselor Thomas Wolsey dan Duchess dari Norfolk. Sepupu Raja Henry VIII pernah disingkirkan, Margaret Pole, Countess dari Salisbury, menaja pengesahan Ratu Mary, diadakan setelah pembaptisan baginda. Pada tahun berikutnya, Ratu Mary telah menjadi ibunda pembaptisan apabila baginda dinamakan sebagai salah satu penaja sepupu baginda Frances Brandon. Pada tahun 1520, Countess dari Salisbury telah dilantik sebagai inang Ratu Mary. Sir John Hussey, kemudian Lord Hussey, pengelola baginda dari tahun 1530, dan permaisuri baginda, Lady Anne, anakanda kepada George Grey, Earl ke-2 dari Kent, salah satu daripada penakawan Ratu Mary.
Tipar, Citamiang

Poskod

Poskod yang digunakan di Tipar adalah 43141. Terdapat 5 buah desa di dalam daerah kecamatan Citamiang.
RSS Kallang

RSS Kallang merupakan kapal perang tentera laut Singapura jenis kapal pemusnah periuk api "Mine Counter-Measure" yang sentiasa bersedia mempertahankan negara pulau Singapura.
Akubra

Akubra ialah topi masyhur di Australia. Akubra dijadikan topi nasional Australia oleh Ben Chifley, seorang Perdana Menteri Australia. Akubra juga didapati di Muzium Nasional Australia.
Kecenderungan ideologi di Wikipedia

Soalan mengenai kecenderungan ideologi di Wikipedia ditunjukkan dalam analisis akademik dan orang ramai kritikan daripada Wikipedia, dan terutamanya yang laman web berbahasa Inggeris, berhubung dengan sama ada atau tidak kandungannya adalah berat sebelah kerana politik, agama, atau lain-lain ideologi sukarelawan yang penyunting Wikipedia dan apa-apa kesan yang mungkin ada pada kebolehpercayaan ensiklopedia dalam talian. Wikipedia mempunyai dasar dalaman yang menyatakan bahawa artikel harus ditulis dari sudut pandangan yang netral, yang bermaksud mewakili secara adil, proporsional, dan, sejauh mungkin, tanpa bias editorial, semua sudut pandangan yang signifikan yang telah benar-benar diterbitkan oleh sumber yang boleh dipercayai mengenai sesuatu topik. 
Secara kolektifnya, penemuan menunjukkan bahawa artikel Wikipedia yang disunting oleh banyak penyunting dengan pandangan ideologi yang bertentangan sekurang-kurangnya sebagai neutral sebagai sumber lain yang serupa, tetapi artikel dengan penyuntingan yang lebih sedikit oleh beberapa penyumbang ideologi yang lebih homogen merefleksikan berat sebelah editorial yang lebih besar.
Bhavanisagar

Demografik 2001

Menurut bancian India pada tahun 2001, Bhavanisagar memiliki bilangan penduduk seramai 4,156. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Bhavanisagar memiliki kadar pendidikan (kebolehan membaca) 64%, melebihi kadar purata kebangsaan 59.5%; dengan 58% lelaki dan 42% wanita mampu membaca. 9% dari populasi berusia di bawah 6 tahun. (2001)
Lembah Raja-raja

Lembah Raja-raja (Bahasa Arab: وادي الملوك‎ Wādī al Mulūk), kadang kala disebut Lembah Pintu Raja-raja (Arab: وادي ابواب الملوك Wādī Abwāb al Mulūk), ialah sebuah lembah di Mesir di mana buat tempoh hampir 500 tahun dari abad ke-16 hingga ke-11 SM, makam-makam dibina untuk para Firaun dan para bangsawan Kerajaan Baharu (wangsa Kelapan belas hingga Kedua puluh) Mesir Purba. Lembah terletak pada tebing barat Sungai Nil, berhadapan Thebes (Luxor moden), di dalam pusat Nekropolis Thebes. Wadi terdiri daripada dua lembah, Lembah Timur (di mana terletaknya majoriti makam diraja) dan Lembah Barat.
Nizamabad, Nizamabad

Demografik 2001

Menurut bancian India pada tahun 2001, Nizamabad memiliki bilangan penduduk seramai 286,956. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Nizamabad memiliki kadar pendidikan (kebolehan membaca) 64%, melebihi kadar purata kebangsaan 59.5%; dengan 57% lelaki dan 43% wanita mampu membaca. 13% dari populasi berusia di bawah 6 tahun. (2001)
Chhota Chhindwara

Demografik 2001

Menurut bancian India pada tahun 2001, Chhota Chhindwara (Gotegaon) memiliki bilangan penduduk seramai 23,417. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Chhota Chhindwara (Gotegaon) memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 55% lelaki dan 45% wanita mampu membaca. 13% dari populasi berusia di bawah 6 tahun. (2001)
Cibeureum, Cimahi Selatan

Poskod

Poskod yang digunakan di Cibeureum adalah 40535. Terdapat 15 buah desa di dalam daerah kecamatan Cimahi Selatan.
Kolej Universiti Antarabangsa INTI

Sejarah

Kolej Inti bermula pada tahun 1986 sebagai sebuah kolej swasta yang kecil di Bangunan Sim Lim, Brickfields, Kuala Lumpur. Pada permulaannya, Kolej Inti mendaftarkan 37 orang pelajar tetapi dalam tempoh 18 bulan, bilangan pelajarnya melebihi 400 orang. Bilangan pelajarnya semakin bertambah dan pada tahun 1989, Kolej Inti berpindah ke Jalan Sungai Besi, Kuala Lumpur.
Dua tahun kemudian, dengan melebihi 900 orang pelajar penuh masa, Kolej Inti mengasaskan sebuah kampus tetap di Subang Jaya-Kolej INTI Subang Jaya (ICSJ). Pada tahun 1991 dan tahun 1996, Kolej Inti membuka dua buah kampus cawangan masing-masing di Kuching, Sarawak, dan Kota Kinabalu, Sabah.
Pada tahun 2004, Kolej Inti meneruskan perluasannya dengan tiga buah kampus bersekutu yang baru, iaitu Kolej Antarabangsa INTI Genting, Kolej Metropolitan, serta Kolej Seni & Seni Bentuk PJ.
Sekolah Kebangsaan Stunggang Melayu

Sejarah

Sekolah Kebangsaan Stunggang Melayu telah dibina pada 19 Jun 1934 (mengikut sijil pendaftaran yang dikeluarkan oleh Education Department, Kuching, Sarawak) dengan nama Sekolah Melayu Al-Anwarol Moslimin merupakan sekolah Melayu yang dibiayai oleh kerajaan Sarawak pada masa itu dan juga merupakan sekolah yang pertama dibina di Daerah Lundu dibawah Registration of Schools Order 1924. Kewujudannya lebih awal dari kelahiran Maktab Perguruan Batu Lintang yang dibina pada 1948. Fenomena ini amat menarik untuk dikaji kerana sekolah ini telah mengalami perubahan yang sama dengan perkembangan pendidikan di Sarawak lebih-lebih lagi daerah Lundu merupakan kawasan yang sukar dihubungi pada masa itu iaitu melalui jalan laut memakan masa selama satu hari suntuk dari Bandar Kuching tetapi sudah mempunyai sejarah pendidikannya yang tersendiri justeru itu adalah satu cabaran dan dokumentasi yang menarik untuk dibaca jika sekiranya sejarah dan perkembangan sekolah ini dapat dilengkapkan.
Kesanggupan pengasasnya mendirikan sekolah ini melambangkan sudah wujud pandangan awal bahawa pendidikan adalah merupakan satu wawasan yang perlu dicapai demi meningkatkan maruah orang-orang Melayu di Daerah Lundu secara khasnya dan negeri Sarawak amnya. Pengasasnya yang merupakan anak kepada seorang migran dari Brunei adalah tokoh tempatan yang dikenali oleh seluruh warga Lundu pada masa tersebut memperlihatkan adanya pertalian dengan perkembangan awal sejarah Brunei. Sekolah ini sendiri turut mengalami perubahan dari segi fizikal dan pentadbiran sudah cukup meletakannya sebuah sekolah yang perlu dikaji dari segi perkembangannya serta telah melahirkan tokoh tempatan sehingga pada suatu ketika Pengarah Pelajaran Negeri Sarawak Putit Matzen telah menuntut di sekolah ini pada peringkat pendidikan awalnya disamping telah melahirkan beberapa golongan professional tempatan yang memegang jawatan tinggi di Sarawak.
Dalam masa 66 tahun sekolah ini mengalami beberapa perubahan setanding dengan sekolah Melayu lain seperti Sekolah Abang Kassim yang telah dibina sekitar 1889. Namun begitu dalam kajian yang dijalankan oleh beberapa tokoh sejarah mengenai perkembangan pendidikan di Sarawak tidak pernah disebut tentang kewujudan sekolah ini. Oleh itu kajian sekolah ini adalah perlu sebagai salah satu daripada perkembangan awal sejarah pendidikan di Sarawak. Selain itu tenaga pengajar yang dijemput khas dari Sambas Indonesia memperlihatkan bahawa adanya pengaruh dan perkembangan masyarakat yang akhirnya menjadi sebahagian daripada penduduk tetap yang berasal dari Sambas menetap di Lundu. Disamping itu sekolah ini juga telah mengalami perubahan hasil daripada gerakan penyerahan Sarawak kepada British yang menyebebkan sekolah ini ditutup kerana beberapa orang tenaga pengajarnya terlibat dengan gerakan pro penyerahan yang menjurus kepada penutupan dan pembinaannya ditapak baru dengan nama yang lain. Sekali lagi sekolah ini ditutup dan dibina semula di tempat yang lain.
9 Rejab

9 Rejab merupakan hari ke-189 dalam kalendar Hijriah.
Cangkul

Cangkul adalah satu jenis alat tradisional yang digunakan dalam pertanian. Cangkul digunakan untuk menggali ataupun untuk meratakan tanah. Cangkul masih digunakan sehingga masa ini untuk menjalankan kerja-kerja menggali yang ringan di kebun ataupun di sawah. Kerja-kerja yang lebih berat biasanya dilakukan menggunakan jentera berat.
Bentuk mata cangkul seakan-akan bentuk mata beliung dengan pemegang (hulu) yang diperbuat daripada kayu. Tetapi mata cangkul lebih lebar berbanding dengan mata beliung. Biasanya hulu atau pemegang ini lurus, tetapi ada juga jenis pemegang yang bengkok sedikit. Mata cangkul biasanya dibuat daripada besi.
Jenis-jenis cangkul termasuklah cangkul betul (cangkul lurus) dan cangkul burung.
Monnai

Monnai ialah sebuah komun di jabatan Orne di barat-laut Perancis.
Azincourt

Azincourt merupakan sebuah komun di jabatan Pas-de-Calais di utara Perancis.
Citapen, Japara

Poskod

Poskod yang digunakan di Citapen adalah 45555. Terdapat buah desa di dalam daerah kecamatan Japara.
TSM 2630

Gambaran

Diodon merupakan sonar aktif frekuensi tinggi paranoma yang sesuai bagi kapal permukaan kecil dan serdahana. Ia melaksanakan pemprosesan isyarat dan data, pengelasan sasaran, pengesanan dan penjejakan automatik, dan antaramuka manusia/mesin. Sistem sonar ini berkesan pada air cetek dan dalam. Kawalan dilaksanakan melalui konsol operator tunggal melalui paparan warna resolusi tinggi skrin berkembar. Jujukan boleh dipasang dalam kubah kekal atau dibekalkan sebagai Sonar Kedalaman Kepelbagai ("Variable Depth Sonar - VDS"); dalam kes sistem gabungan, set eletronik yang sama mampu mengendali kedua-dua pesangan tetap pada badan kapal dan jujukan VDS.
Kemudahan terbenam termasuk pendengaran pasif, penjejakan pancaran bunyi, unjuran penghasilan bunyi bagi hari itu dan sistem rakaman yang boleh digunakan bagi debrief dan latihan. Jujukan terdiri dari 24 stave yang menghasilkan 48 pancaran prabentuk.
Bagi versi VDS, Diodon boleh digabung bersama sistem sonar TSM aktif atau pasif lain yang termasuk kelengkapan sistem tunda Swan 2000.

Status Pengeoperasi

Diodon/TSM 2630 telah digunakan oleh sejumlah tentera laut termasuk: Argentina (penjajap Type A 69 frigates), Ecuador (`Esmeraldas' class frigates) India (`Nilgiri' class two units), Libya (`Dat Assawari' and `Assad' class frigates), Portugal (`Baptista de Andrade' class frigates - being removed) and Saudi Arabia (`Madina' class frigates).

Spesifikasi

Diodon/TSM 2630 dilengkapi dengan 24 stave jujukan akostik yang serupa; dengan berat 450 kg. Ia beroperasi pada frekuensi: 11, 12, atau 13 kHz (boleh ubah). Ia turut menggunakan pemancar semua-arah bagi mod CW dan FM. Penerimanya terdiri dari 48 pancaran prabentuk ("preformed"); pemprosesan maju dengan replika korelator bagi FM dan penganalisa spektrum (FFT) bagi CW. Pemproses videonya mampu memproses data dalam mod FM dan CW: pengesanan dan penjejakan automatik; capaian pelbagai trek serentak (sehingga 64); penganalisa sasaran (anggaran kedalaman, pengukuran Doppler). Ia juga mudah disambungkan pada sistem tempur `kapal sendiri'. Paparannya menggunakan monitor TV bewarna bebas kelip resolusi tinggi. Berat keseluruhannya adalah 1,500 kg (tambahan 8 tan bagi sistem takal dan pengendalian bagi versi VDS.)
Liga Melaka 2019

Format

Berbeza dengan edisi yang lepas, dalam edisi kali ini Divisyen 1 dan 2 kembali diadakan dengan 2 kumpulan setiap Divisyen. Juara Divisyen 1 layak ke play-off Kelayakan ke Liga M3 2020.
Pekan Rabu

Pekan Rabu mempunyai sejarahnya yang tersendiri dalam usaha menggalakkan penyertaan kaum Bumiputera bergiat di dalam bidang perniagaan. Kegiatan perniagaan di Pekan Rabu telah bermula sejak selepas Perang Dunia Pertama atas inisiatif YTM Almarhum Tunku Yaacob, seorang Putera DiRaja Kedah supaya orang Melayu dapat terus menjalankan perniagaan di dalam bandar. Kini Pekan Rabu merupakan lambang kegiatan utama ekonomi orang Melayu di dunia perniagaan.
Kampung Kepala Batas Dato Kaya

Poskod

Poskod yang digunakan di Kampung Kepala Batas Dato Kaya, Kangar, Perlis adalah 02450.
Utzedel

Utzedel merupakan sebuah munisipaliti terletak di daerah Mecklenburgische Seenplatte, Mecklenburg-Vorpommern, Jerman.
Whatever You Want (filem 1994)

Sinopsis

Ko Siao-ping adalah seorang yang kuat berangan dan suka menonton filem setiap malam. Dia juga sudah banyak lagi dibuang kerja. Lalu ayahnya menyuruhnya bekerja disyarikat miliknya bersama dengan kakaknya, anak dari ayahnya bersama dengan isteri lain.
Koto Tapus

Poskod

Poskod yang digunakan di Koto Tapus adalah 37372. Terdapat 9 buah desa di dalam daerah kecamatan Sungai Tenang.
Castilforte

Castilforte merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Katib

Katib atau jurutulis ialah pekerjaan menulis buku atau persuratan dengan tangan sendiri serta menolong kerajaan menyimpan rekod pentadbiran. Pekerjaan yang dahulunya terdapat dalam segala kebudayaan celik huruf, lama-kelamaan diketepikan disebabkan kemajuan pencetakan. Kerja ini melibatkan penyalinan buku, termasuk kitab suci, atau tugas-tugas kesetiausahaan atau pentadbiran seperti menerima imlak ataupun menyimpan rekod perniagaan, kehakiman dan sejarah bagi pihak raja, bangsawan, tempat ibadah dan kerajaan. Kemudian, pekerjaan ini berkembang menjadi pekerja awam, wartawan, juruakaun, kerani, dan peguam. Di masyarakat yang kurang celik huruf, khidmat katib (dan jurubaca) jalanan masih diperlukan.
Stubbendorf

Stubbendorf merupakan sebuah munisipaliti terletak di daerah Rostock, Niedersachsen, Jerman.